Swanger bo 40: Is daar risiko's?
JY LEES NOU Swanger bo 40: Is daar risiko's?
Elke vrou het 'n spreekwoordelike biologiese horlosie wat aftik. As jy nie teen 30 'n kind kry nie, raak jou kanse skraler en skraler, sê studies. Maar in Hollywood is daar bekendes bo 40 wat steeds babas kry.
Op 44 is die Spice Girl Geri Halliwell vir 'n tweede keer ma. Haar seuntjie is in Januarie gebore.
FOTO Instagram / E! News
Op 49, twee weke voor haar 50ste verjaarsdag, het die sanger Janet Jackson swanger geraak met haar eerste kind.
FOTO Instagram / @janetjackson
#JanetJackson is one glowing mom-to-be! The 50-year-old singer is officially confirming her pregnancy and showing off her growing baby bump exclusively with PEOPLE. For more, click the link in our bio.: Solaiman Fazel and Janet Jackson
En op 43 het Tori Spelling haar vyfde kind verwelkom.
Jy dink daar is nog baie tyd vir 'n baba. Maar die werklikheid is dat hoe ouer jy is, hoe moeiliker raak jy swanger. En selfs die moderne wetenskap het nie altyd 'n oplossing nie.
Daar is baie vroue wat eers op 35 en ouer met 'n gesin begin. En dis dikwels paartjies uit 'n hoe¨r sosio-ekonomiese klas, beaam dr. Marienus Trouw van die Pretoria-vrugbaarheidsentrum. Amerikaanse navorsing bevestig dit.
Met sterre soos die sangeres Mariah Carey wat vir die eerste keer op 42 ma geword het, is dit maklik om te glo ook jý het die we^reld se tyd. As jy later nie op die natuur se manier geholpe raak nie, kan die moderne wetenskap jou mos 'n helpende hand gee.
Maar om in jou laat dertigs of vroee¨ veertigs swanger te raak, is nie altyd so maklik nie, selfs met die wetenskap se hulp. Die samelewing het verander, ons lywe nié. By 'n groot aantal vroue wat by 'n vrugbaarheidskliniek aanklop, is ouderdom dan ook die enigste probleem, se^ dr. Trouw.
Vrugbaarste tyd - is daar werklik so iets?
In die middel 1980's het wetenskaplikes bevind 'n vrou se vrugbaarheid neem natuurlik met die ouderdom af, volgens 'n blog op www.uscfertility.org. Dit daal geleidelik tussen 20 en 35 – en val dan skerp na´ sowat 37.
Byna alle vroue is op 45 onvrugbaar. Die patroon dat ouderdom 'n rol speel, word ook in vrugbaarheidsbehandelings gesien. Selfs met aggressiewe behandelings soos IVB neem die aantal swangerskappe na´ 37 jaar af – en daal drasties na´ 40. Op 45 word jou kans om 'n baba met behulp van IVB te he^ op minder as 5% geskat, volgens die blog.
Ons biologiese horlosie het nie tred gehou met ons vermoe¨ om langer te leef nie, se^ dr. Trouw. Die navorsing is duidelik: Hoe ouer jy is, hoe moeiliker raak jy swanger. En hoe hoe¨r die kans vir miskrame, swangerskap-probleme soos gestasie-diabetes, wat laat in jou swangerskap verskyn en weer daarna verdwyn, en hoe¨ bloeddruk.
Jou biologiese horlosie begin reeds voor jou geboorte die minute aftik. 'n Vroulike fetus het op 20 weke sowat sewe miljoen eiers. Teen die tyd dat jy gebore word, is dit sowat een of twee miljoen. Die volgende 35 – 40 jaar gaan jy sowat 300 – 400 eiers tydens ovulasie afskei – en die res sterf geleidelik tot jou menopouse op sowat 50.
Op 30 is sowat 12% van jou eiervoorraad nog oor. Op 40 net sowat 3%. Sowat 81% van die´ afname is aan die ouderdom toe te skryf, wat dit die belangrikste faktor in vroue se vrugbaarheid maak. Dis die bevinding van navorsers wat vroue se potensie¨le aantal eiers (jou eierstokvoorraad) van geboorte tot menopouse nagespeur het. Die resultate het in die internasionale aanlyn joernaal PLOS ONE (www.plosone.org) verskyn.